  Майя Бывальцева ГИБДД-ысь ӧнерчиослэсь кылзӥськымтэ понна Россиысь Мерлыко палаталэн ёзчиосыз уголовной кылкутон улэ кыскыны ӵектӥзы. Сыӵе кичӧлтонэн потӥз кышкыттэмлыкъя ӧрилэн кивалтӥсез Антон Цветков, ивортэ auto.mail.ru портал. Вераын кулэ, туннэ полициысь ӧнерчилэн куремезъя дугдымтэ водителез административной кодексъя 500 манетысен 1 сюрс манетозь штраф тырытозы. Яке сое 15 уй-нуналлы пытсэтаны быгатозы. «Полициысь ӧнерчилэсь катэн чаклам куронзэ быдэстымтэ понна кылкутонъёс туннэ административной кодексын гинэ чакламын. Улон возьматэ, сюрес вылын эрказъяськисьёсты но эрикрадэз тӥясьёсты со уг дугдыты. Уката ик, вераськон мынэ ке «блатной» но эрикрадэз ялан тӥясь муртъёс сярысь. Соосты штрафъёс но, административной пытсэтан но уг кышкато», — пусйиз Антон Цветков. Мерлыко палаталэн ёзчиосыз лыдъяло, уголовной кылкутон сыӵе кышкасьтэмъёсты «кутыны» луонлык сётоз. Вераны кулэ, водителез уголовной кылкутон улэ кыскозы, со ГИБДД-ысь ӧнеричлэсь кӧняке пол куремзэ ӧз быдэсты ке. Ӵектон Россиысь Кун Думалэн тӧроезлы Сергей Нарышкинлы сётэмын. Тегъёс: Москва Россия КунДума катрадлык Мерлыкопалата  